AFRIKA KONTAKT | rabotnik
Afrika Kontakt ønskede at filmen skulle holdes i samme stil som den indledende grafik, og Rabotnik gik i gang med at udforme et storyboard for at få fastsat det visuelle udtryk og den overordnede stemning i filmen. Afrika Kontakt skrev det indledende manuskript til filmen, hvor Rabotnik assisterede med tilrettelser i sproget for at gøre det mere visuelt, så det passede bedre til filmen - en kombination af ord og billede. manuskriptet blev ligeledes oversat til engelsk for også at kunne nå ud internationalt.
Afrika Kontakt er en dansk NGO, der opstod tilbage i 1978 i kampen mod apartheidstyret i Sydafrika. Fokus har gennem tiden forandret sig, og i dag fungerer Afrika Kontakt som en solidaritetsbevægelse, der sammen med forskellige folkelige bevægelser verden over kæmper for grundlæggende politiske forandringer og for at gøre op med den globale ulighed, der er at finde overalt i verden.
En af de kampe har i 2016 været den ulovlige besættelse af Vestsahara, hvor Afrika Kontakt har sat fokus på specielt Danmark og EU’s rolle i udnyttelsen af Vestsaharas naturressourcer. I den forbindelse kontaktede Afrika Kontakt Rabotnik for at få hjælp til at udvikle en stærk grafik og en effektiv kampagne.
Udvikling af animationsfilm og materialer i forbindelse med Afrika Kontakts arbejde for at sætte fokus på en overset konflikt og støtte saharawiernes fredelige kamp for selvstændighed.
Grafisk design, Storyboard, Speak, Animation.
Først udviklede Rabotnik en enkel men virkningsfuld grafik til Afrika Kontakts hjemmeside, hvor kampagnen blev opstartet. Efterfølgende, da kampagnen kom i gang, kontaktede Afrika Kontakt igen Rabotnik denne gang for at få lavet en animationsfilm, der skulle virke både informativ om konflikten men samtidig fange publikum.
Afrika Kontakt fik gennem korrekturgange indflydelse på hvilke billeder og elementer der blev fremhævet i filmen, og Rabotnik.
Efterfølgende var Rabotnik og Afrika Kontakt sammen i lydstudiet, hvor manuskriptet på både dansk og engelsk blev indtalt.
Efterfølgende rettede Rabotnik lyd og billede til og fik passet det hele sammen i både dansk og engelsk udgave.
Filmene er nu blevet vist over 50.000 gange og delt mere end 500 gange over de sociale medier.